cyanic-selkie/wikianc huggingface dataset:
Benny Hansen
Benny Hansen (22 Februarie 1944 – 27 Augustus 1998) was 'n Deense akteur. Hy was bekend vir sy rolle in die televisiereekse Huset på Christianshavn (1970), Matador (1978), The Kingdom (1994), en Taxa (1997).
Eekhoring
'n Eekhoring is die volksnaam vir 'n knaagdier van die familie Sciuridae (van die Grieks skia wat "skaduwee" en oura wat "stert" beteken; met ander woorde "die stert wat 'n skaduwee werp"). Eekhorings word wyd aangetref: in Europa, Asië, Noord- en Suid-Amerika, en in Afrika.
Kos en eetgedrag
Die eekhoring is amper sinoniem met die versameling en berging van neute vir die winter. Die dier is geneig om die neute te bêre, waar dit ook al die kans kry om dit te versteek, maar onthou baie goed waar dit weggesteek is.
Anders as hase en wildsbokke kan 'n eekhoring nie vesels soos sellulose verteer nie, en maak dit dus staat op kosse ryk aan proteïen, koolhidrate en vet. Vroeglente is die moeilikste tyd van die jaar vir die eekhoring; die neute begin ontkiem en is dus nie meer as voedselbron beskikbaar nie, maar dit is nog te vroeg vir ander kosse. Die dier vreet gedurende hierdie tyd hoofsaaklik die botsels van die bome in sy omgewing.
Die eekhoring is in der waarheid 'n omnivoor; dit vreet benewens 'n wye verskeidenheid plantkos, ook insekte, eiers, en selfs klein voëls, ander klein soogdiere en paddas.
Eekhorings is slim – berug daarvoor dat hulle kos uit voëlvoerders gaps of dat hulle hulle in beskutte strukture soos solders tuis maak.
Die eekhoring word weens sy gewoonte om aan allerhande eetbare en oneetbare voorwerpe te knibbel, dikwels as 'n plaag beskou. Dié hebbelikheid help om die eekhoring se tande skerp te hou en af te slyt. (Baie soorte knaagdiere se tande hou aan groei).
'n Eekhoring kan mak gemaak word om uit 'n mens se hand te eet. Dit is nie 'n raadsame ding om te doen nie, want die dier kan siekte dra.
Eekhorings as kos
Tot onlangs toe is eekhoringvleis as 'n soort wildsvleis in sekere dele van die Verenigde State beskou. Dit word geredelik as plaasvervanger vir haasvleis of hoender in resepte gebruik.
.tj
Eksterne skakels
Toppdomän
Adelind Horan
Adelind Horan is 'n Amerikaanse aktrise en skryfster. Sy is bekend vir haar rolle in die rolprente Goldbricks in Bloom (2016) en Wanderland (2018), en in die televisiereekse The Pioneers (2015) en The Punisher (2017).
Ward McAllister (akteur)
Ward McAllister (1891 – 1981) was 'n Amerikaanse akteur. Hy was bekend vir sy rol in die rolprent Trapped by the Mormons (1922).
Kosie Stofberg
Ds. Jacobus Johannes Petrus (Kosie) Stofberg (Bloemfontein, 3 Oktober 1921 - Bloemfontein, 30 Maart 1984) was 'n predikant in vier gemeentes van die Nederduitse Gereformeerde Kerk, waarvan drie in die Vrystaat en een in die destydse Natal.
Stofberg het sy B.A.-graad in Bloemfontein verwerf voor hy vir sy teologiese opleiding na Stellenbosch gegaan het. Ná sy toelating in 1946 vervul hy sy roeping met eers in die NG gemeente Hertzogville in sy geboorteprovinsie waar hy op 15 Maart 1947 bevestig is. Hierna hom die Villiers in 1952 aan die beurt en daarna Fynnland in Natal in 1962. In Januarie 1968 keer hy terug na die Vrystaat toe hy bevestig word in Heuwelkruin, Bloemfontein. Ds. H.C. Hopkins skryf in ds. Stofberg se lewensberig in die NG Kerk-jaarboek van 1985: "Omdat sy bediening in die teken van roepingsbewustheid gestaan het, was hy so gehoorsaam en toegewyd aan die Here. Dit het oral tot openbaring gekom, in sy arbeid in die gemeente sowel as in breër kerkverband."
Stofberg was jare lank voorsitter van die Vrystaat se jeug- en admissiekommissie en skriba van die kuratorium van Bloemfontein se teologiese fakulteit, asook lid van die kuratorium van die teologiese fakulteit in Pretoria, van die UOVS-raad en van die Afrikaanse Ouervereniging. Ds. Hopkins skryf: "Altyd was hy die getroue en dienswillige dienaar wat nooit na eie roem gesoek het nie – die sagmoedige mens wat inderdaad sag mar ook moedig opgetree het. 'Sy dade was meer as sy woorde.' Sy gemeentes het hom liefgehad en hoog geag."
.tk
.tk is die Internettopvlakdomein vir Tokelau.
Eksterne skakels
Toppdomän
Ditte Hansen
Ditte Hansen (gebore 6 Desember 1970) is 'n Deense aktrise en skryfster. Sy is bekend vir haar rolle in die rolprente My Sister's Kids in Jutland (2010) en Ditte & Louise (2018), en in die televisiereeks Ditte & Louise (2015).
Dwelmmiddel
'n Dwelmmiddel is enige chemiese middel, wettig of onwettig, natuurlik of sinteties, wat 'n farmakologiese uitwerking op die persoon se geestestoestand (psige) het indien dit gebruik word.
.tl
.tl is die nuwe Internettopvlakdomein vir Oos-Timor (Timor-Leste).
Eksterne skakels
Toppdomän
Tom Tailor
Die TOM TAILOR GROUP is 'n houermaatskappy vir 'n reeks mode-ondernemings wat hul produkte onder die handelsmerke Tom Tailor en Bonita bemark. Die aandelemaatskappy, wat sy hoofkwartier in Hamburg-Niendorf, Duitsland het, spits hom op mode en bybehore in die middelpryssegment vir mans, vroue, jong volwassenes en kinders toe.
Die Tom Tailor-groep is tans een van die voorste en snelgroeiendste mode- en leefstylondernemings in Europa wat sy bedrywighede in 2009 ook na die meubelmark uitgebrei het. Sy produkte word in 35 lande in eie en konsessiewinkels, in afdelings- en aanlynwinkels aangebied.
Glenn Shadix
Glenn Shadix is 'n Amerikaanse akteur en skrywer. Hy is bekend vir sy rolle in die rolprente Heathers (1988), Beetlejuice (1988), The Nightmare Before Christmas (1993), en Planet of the Apes (2001).
Liza Joubert
Liza Joubert (née Geldenhuys) is 'n Suid-Afrikaanse pianis uit Irene, Gauteng. Sy verwerf 'n BMus Honneursgraad in Klavieruitvoering onder Betsie Cluver van die Universiteit Stellenbosch. Die lied, Lisa se Klavier, handel oor haar. Koos Kombuis het haar klavierspel só geniet, dat hy die lied oor haar geskryf het.
Wederkoms
Met die Wederkoms van Jesus Christus word die belofte van Jesus bedoel, dat hy ná sy hemelvaart sal terugkom op die Oordeelsdag. Hierdie wederkoms word gesien as die definitiewe openbaring van God aan die mensdom, wat begin met die lewe, die dood en opstanding van Jesus Christus.
Trevor Bannister
Trevor Bannister (14 Augustus 1934 – 14 April 2011) was 'n Engelse akteur. Hy was bekend vir sy rolle in die rolprent Are You Being Served? (1977) en in die televisiereekse Object Z (1965), Are You Being Served? (1972), en The Tomorrow People (1973).
.tr
.tr is die Internettopvlakdomein vir Turkye.
Seaview, Oos-Kaap
Seaview is 'n dorp in Nelson Mandelabaai in die Oos-Kaapprovinsie van Suid-Afrika.
.tr
Eksterne skakels
Toppdomän
Nguni-taalfamilie
Die Nguni-taalfamilie is deel van die Bantoetaalfamilie en word deur die Nguni-volke in die Suider-Afrikaanse lande Suid-Afrika, Botswana, Lesotho en Eswatini gepraat. Dit word verdeel in die Zunda- en Tekela-groepe. Baie Nguni-tale het klikklanke wat nie in ander bantoetale voorkom nie. Die sprekers van die Nguni-tale het dit oorgeneem van die Khoisan-tale, die oorspronklike bevolking van Suider-Afrika. Ander tale in Suid-Afrika sluit in die Sotho-taalfamilie, Wes-Germaanse tale soos Afrikaans en Engels asook die tale Tsonga en Venda.
Cody Horn
Cody Horn (gebore 12 Junie 1988) is 'n Amerikaanse aktrise. Sy is bekend vir haar rolle in die rolprente Flipped (2010), Violet & Daisy (2011), Magic Mike (2012), en End of Watch (2012).
Mickey McBan
Mickey McBan (27 Februarie 1919 – 30 Oktober 1979) was 'n Amerikaanse akteur. Hy was bekend vir sy rolle in die rolprente Peter Pan (1924), The Splendid Crime (1925), Beau Geste (1926), en Sorrell and Son (1927).
Darwinisme
Darwinisme is 'n teorie van biologiese evolusie wat deur die Engelse natuurkundige, Charles Darwin, en andere ontwikkel is, wat bepaal dat alle spesies uit organismes ontstaan en ontwikkel is deur die natuurlike seleksie van klein, geërfde variante wat die indiwidu se vermoëns om mee te ding, te oorleef, en voort te plant, verhoog. Dit word ook die Darwinse teorie genoem, en het oorspronklik die breë konsepte van die transmutasie van spesies ingesluit wat algemeen aanvaar is in Darwin se boek, On the Origin of Species, in 1859. Dit het die konsepte ingesluit wat Darwin se teorieë vooruitgeloop, maar agterna verwys het na die spesifieke konsepte van natuurlike seleksie van die Weismann versperring, of in genetika van die sentrale dogma van molekulêre biologie. Hoewel die term normaalweg streng na die biologiese evolusie verwys, is dit deur Kreasionisme bewillig om na die oorsprong van lewe (Abiogenese) te verwys, en dit is selfs by die konsepte van die kosmiese evolusie toegepas, hoewel nie een hiervan enige verbintenisse met Darwin se werk het nie. Dit word dus beskou as die siening en aanvaarding van Darwin en sy voorgangers se werk, in die plek van ander teorieë, insluitende goddelike ontwerp en buiteaardse oorsprong.
Die Engelse bioloog, Thomas Henry Huxley, het in April 1860 die uitdrukking, Darwinisme, geskep. Dit is gebruik om die evolusionêre konsepte in die algemeen te beskryf, insluitende die ouer konsepte wat deur die Engelse filosoof, Herbert Spencer, gepubliseer is. Talle van die voorstanders van Darwinisme van daardie tyd, insluitende Huxley, het hul bedenkinge gehad oor die betekenis van Natuurlike seleksie, en Darwin self het geloofwaardigheid hieraan gebied wat later bekend geword het as Lamarckisme. Die streng neo-Darwinisme van die Duitse evolusionêre bioloog, August Weisman, het maar weinig ondersteuners in die laat 19de eeu gehad. Rondom die tyd vanaf die 1880's tot 1920, wat soms as die "verduistering van Darwinisme" beskryf is, het wetenskaplikes met verskeie alternatiewe evolusionêre meganismes vorendag gekom wat totaal onaanvaarbaar was. Die ontwikkeling van die moderne evolusionêre sinteses vanaf die 1930's tot die 1950's, wat die natuuurkike seleksie met bevolkings-genetika en die Wette van Mendel ingesluit het, het Darwinisme in 'n opgedateerde vorm laat herleef.
Hoewel die term Darwinisme bly voortbestaan onder die algemene publiek, as daar na die moderne evolusie- teorie verwys word, het al hoe meer wetenskapskrywers soos Olivia Judson en Eugenie Scott geargumenteer dat dit 'n onvanpaste verwysing na die moderne evolusie-teorie is. Darwin het byvoorbeeld nie die werk van die Morawiese wetenskaplike en Augustynse monnik, Gregor Mendel, geken nie,  en het dus net 'n vae en onakkurate kennis van oorerwing gehad. Hy het natuurlik ook geen benul van latere teoretiese ontwikkelings gehad nie, en net soos die geval met Mendel, byvoorbeeld niks geweet van genetiese drywing nie. Kreasioniste het dikwels in Amerika die term Darwinisme as 'n ongunstige uitdrukking gebruik met verwysing na veronderstellings soos wetenskaplike materialisme, maar in die Verenigde Koninkryk het die term geen negatiewe konnotasie gehad nie, en is vrylik as 'n snelskrif gebruik vir die hantering van die evolusie-teorie, en in besonder, met evolusie van natuurlike seleksie.
Die ontwikkeling van Darwinisme
Hoewel die term Darwinisme voorheen gebruik is met verwysing na die laat 18de eeuse werk van Erasmus Darwin, is die term, soos dit vandag  gehuldig word, bekend gestel met Charles Darwin se boek, On the Origin of Species, wat in 1859 gepubliseer is. Thomas Henry Huxley het Darwin se werk gelyk gestel aan die prestasies van Nicolaus Copernicus met sy verduideliking van die beweging van die planete.
19de eeuse gebruike
Darwinisme het baie gou pa gestaan vir 'n totale reeks van evolusionêre (en dikwels revolusionêre) filosofieë oor beide biologie en samelewing.
Ander gebruike
Die term Darwinisme word dikwels in die Verenigde State van Amerika deur die volgelinge van kreasionisme gebruik as 'n bynaam om evolusie aan te val asof dit 'n ideologie ('n "isme") is van Naturalisme, of Ateïsme.
Darwinisme word egter ook binne die wetenskaplike gemeenskap neutraal gebruik om die moderne evolusionêre sinteses, wat soms neo-Darwinisme genoem word, van Darwin se vroegste opvattinge te onderskei.
Michelle Williams (aktrise)
Michelle Williams (gebore 9 September 1980) is 'n Amerikaanse aktrise. Sy is bekend vir haar rolle in die rolprente Brokeback Mountain (2005), Blue Valentine (2010), My Week with Marilyn (2011), en Manchester by the Sea (2016).
Darwinisme
Ander gebruike
In politieke gesprekke in Amerika is die term merendeels deur sy vyande gebruik. "Dit is 'n retoriese instrument om evolusie soos een of ander geloof te laat lyk, soos Maoisme," het die Harvard bioloog, E.O. Wilson gesê. Hy het bygevoeg: "Wetenskaplikes noem dit nie Darwinisme nie." In die Verenigde Koninkryk behou die term dikwels sy positiewe sin as 'n verwysing na natuurlike seleksie, en die Britse etoloog en evolusionêre bioloog, Richard Dawkins, skryf in sy versameling essays, A Devil's Chaplain, wat in 2003 gepubliseer is, dat hy, as 'n wetenskaplike, 'n Darwinist is.
In sy boek, Darwinian Fairytales van 1995 skryf die Australiese filosoof, David Stone,  hy gebruik die term Darwinisme in 'n ander gees as die gemelde voorbeelde. Hy beskryf homself as nie-gelowig en dat hy die konsep van natuurlike seleksie as 'n goed aanvaarde feit aanvaar, maar Stone het tog die, wat hy beskryf het as foutiewe konsepte wat deur sommige "ultra-Darwiniste" voorgehou word, aangeval. Stove voer aan deur swak, of valse, ad hoc redenasies te gebruik, het die ultra-Darwiniste die evolusionêre konsepte gebruik om waardelose verduidelikings op te haal. Hy het byvoorbeeld geredeneer dat die sosio-biologiese verduideliking van altruïsme as 'n evolusionêre funksie op so 'n wyse aangebied is dat die argument in effek immuun teen enige kritiek is.
Baberpaling
Die Baberpaling (Plotosus nkunga) is 'n vis wat endemies is aan die ooskus van Suid-Afrika vanaf Kosibaai tot by Knysna. In Engels staan die vis bekend as die Eel-catfish.
Rots-klipvis
Die Rots-klipvis (Clinus agilis) is 'n vis wat endemies is aan Suid-Afrika. Die vis kom voor aan die Weskus, om Kaappunt tot by Port Alfred in die Oos-Kaap. In Engels staan die vis bekend as die Agile klipfish.
Identifikasie
Die vis word tot 14 cm lank. Hulle kleurpatrone wissel van liggrys, roomkleurig tot ligbruin. Partykeer is hulle gevlek met 7 donkerbruin tot swart strepe oor die lyf wat ook op die anale en dorsal vinne voorkom. Daar is 'n swart knoppie tussen die derde en vierde dorsale stekels.
Hulle leef in rotsriwwe, aflandige riwwe en strandmere tot op 'n diepte van 20 m. Hulle leef ook in getypoele, in alge beddings en ook sanderige areas. Hulle is gewoonlik alleenlopers en vreet klein ongewerweldes.
Homeopatie
Homeopatie is 'n pseudowetenskaplike stelsel van alternatiewe medisyne wat in 1796 deur die Duitse geneeskundige Samuel Hahnemann geskep is. Die basiese beginsel van die homeopatie is "soortgelyk genees soortgelyk", waar 'n stof wat sekere simptome sou veroorsaak in 'n gesonde persoon, gebruik word om dieselfde simptome in 'n siek persoon te genees. Homeopatiese middels word voorberei deur 'n bestanddeel stap vir stap af te water met kragtige skuddings tussenin, wat volgens homeopate die effektiwiteit van die middel versterk, selfs al word die middel so verdun dat die oorspronklike bestanddeel nie meer aanwesig is nie (wat gewoonlik die geval is). Daar word onbillike beweer dat hierdie manier van versterking moontlik is as gevolg van 'n onbillike beweerde geheue wat aan die watermolekules toegeskryf word.
Geskiedenis
Die Duitse geneeskundige Samuel Hahnemann het laat in die 18de eeu gelewe, toe bloedaftapping (soms met bloedsuiers) 'n algemene kuur teen siektes was, dokters nie hulle hande of hulle instrumente ontsmet het nie en siektes en aandoenings aan 'n tekort of oorvloed van die vier "vogte" van die liggaam toegeskryf is: swart gal, geel gal, bloed en slym. In hierdie tyd het min mense herstel na 'n besoek aan 'n geneesheer en baie geneeskundige toepassings het die pasiënt se herstel gehinder in plaas van gehelp.
Hahnemann, 'n geneesheer wat in die hedendaagse Duitsland en Oostenryk gewoon en gewerk het, het die stand van sake probeer verbeter deur met 'n nuwe medisynestelsel vorendag te kom. Hy het besluit dat as hy 'n stof kon vind wat dieselfde simptome veroorsaak in 'n gesonde persoon as dié wat deur 'n siek persoon tentoongestel word, dit die siek persoon se simptome kon behandel. Sy eerste kuur was die bas van die Cinchona-boom, wat hy self as eksperiment geneem het om te sien watter simptome veroorsaak word. Hierdie "gelyksoortig behandel gelyksoortig"-beginsel, is homeopatie se basisbeginsel.
Baie van hierdie stowwe het egter ongewenste effekte en newe-effekte gehad wat 'n pasiënt se lewe in gevaar kon stel. Hahnemann het besluit dat hy die stowwe sou verdun, wat volgens hom die "geesagtige medisinale kragte" van die middel sou versterk, maar die newe-effekte sou verswak.
Verdunning
Homeopatiese middels word vandag steeds volgens Hahnemann se oorspronklike metode verdun. Die middel word in 'n glashouer met water geplaas en dan 10 keer teen 'n harde dog buigbare oppervlak (soos 'n rubbermat) gestamp. Die middel word dan verder verdun en telkens tussenin teen die oppervlak geskud, waardeur, volgens die homeopatiese teorie, die effektiwiteit van die bestanddeel steeds verder versterk word. Die verdunning van 'n tipiese homeopatiese middel is 30C: dit beteken dat een druppel van die middel by 100 druppels water gevoeg word, geskud word en dat een druppel van hierdie mengsel dan weer by nog 100 druppels water gevoeg word en geskud word, ens., totdat die proses 30 keer voltooi is. Volgens die webwerf van die Society of Homeopaths, word die middel in so 'n mate verdun, dat daar geen molekules van die oorspronklike stof in die middel waargeneem kan word nie. 'n 30C-verdunning is inderdaad 'n verdunning van 1 in 1060.
Die geheue van water
Volgens die homeopatiese teorie is afgewaterde middels juis sterker en meer effektief as die oorspronklike bestanddeel, sonder dat dit enige van die newe-effekte van die bestanddeel bevat. Die teorie neem aan dat water 'n geheue het, waardeur die watermolekules die (onbewese) genesende effek van die bestanddeel kan onthou en dat die water slegs hierdie genesende "boodskap" aan 'n pasiënt se liggaam oordra en dat ander moontlik skadelike boodskappe of herinnerings nié aan die pasiënt se liggaam oorgedra word nie.
Effektiwiteit
Ten spyte van herhaalde bewerings deur homeopate, kon die effektiwiteit van homeopatiese middels nie bewys word nie. Om die effektiwiteit van enige middel, behandeling of prosedure te toets, moet 'n proefneming uitgevoer word wat die plasebo-effek en die "terugkering na die gemiddeld" in ag neem. Die plasebo-effek verwys na die verskynsel waar 'n mens se liggaam homself kan genees, bloot deurdat die persoon glo dat hy iets inneem wat hom beter sal maak, terwyl "terugkering na die gemiddeld" na die verskynsel verwys waarin meeste gevalle 'n periodieke uiterste het, maar mettertyd weer na 'n norm of gemiddeld terugkeer.
Daar is 'n aantal dinge wat in ag geneem moet word tydens die beproewing van 'n middel se effektiwiteit.
Proefnemings bevat gewoonlik ten minste twee groepe: 'n groep wat die middel neem wat getoets word en 'n kontrolegroep, wat 'n plasebo ('n suikerpil) neem. Soms word ook 'n derde groep gebruik, wat 'n reeds erkende middel vir dieselfde kwaal neem. In 'n blinde proefneming weet geen van die deelnemers watter middel hulle toegedien word nie, dus weet hulle byvoorbeeld nie of hulle die homeopatiese middel of 'n suikerpil kry nie.
'n Ewekansige proefneming is 'n proefneming waar die deelnemers op willekeurige wyse in 'n groep ingedeel word, terwyl die toedieners in 'n dubbelblinde proefneming ook nie weet of hulle besig is om 'n suikerpil of 'n geneesmiddel toe te dien nie. Hierdie metodiek is belangrik in die toets van 'n geneesmiddel, sodat persoonlike voorkeur oor die resultate nie die uitslag kan besoedel nie.
Die Lancet, een van die wêreld se bekendste en mees gerespekteerde mediese vaktydskrifte, het in 2007 'n artikel gepubliseer wat na die vindings van 5 meta-analises van homeopatiese proefnemings gekyk het. 'n Meta-analise is 'n proses waarin soveel moontlike proefnemings oor dieselfde middel geneem word, proefnemings met metodologiese tekorte (byvoorbeeld geen kontrolegroep) uitgelaat word en die resultate van die oorblywende proefnemings dan vergelyk word.
Al die meta-analises het gevind dat homeopatiese middels nie beter as suikerpille presteer nie.
Chroom-51
Chroom-51 (chemiese notasie Cr) is 'n radioaktiewe isotoop van chroom.
Spoorder
Hierdie radioaktiewe isotoop is gebruik in navorsing van die rol wat chroom in die menslike liggaam speel en die verskil tussen normale pasiënte en pasiënte met hemachromatosis uit te wys. Die stabiele isotoop chroom-53 word meer vir hierdie doeleindes aangewend
Homeopatie
Effektiwiteit
Die Britse nasionale gesondheidsdiens (NHS) het voorgestel om die uitdeel van homeopatiese middels te verbied, as deel van ʼn groot besnoeiingsveldtog. NHS England se hoof- uitvoerende beampte Simon Stevens het homeopatie in Julie 2017 beskryf as "op sy beste 'n plasebo en 'n wanaanwending van skaars NHS-fondse". NHS England sê daar is geen "robuuste bewys” dat homeopatie enigsins werk nie, en het ʼn beraadslaging geïnisieer dat algemene praktisyns moet ophou om dit voor te skryf. Volgens dié planne sal NHS-pasiënte self vir sulke middels moet betaal.
'n Verslag oor homeopatie deur die Britse Laerhuis se Komitee vir Wetenskap en Tegnologie het in 2010 gelui dat die middels geensins beter resultate lewer as plasebo's nie.
Verder is daar in ʼn 2015-verslag van die Australiese Nasionale Gesondheid en Mediese Navorsingsraad gekyk na die resultate van nagenoeg 200 studies oor die effektiwiteit van homeopatie. Hierdeur het hulle bepaal dat dit niks beter is as ʼn suikerpilletjie nie, en dat dit nie effektief bewys is vir enige gesondheidtoestand nie.
Gevare
Baie wetenskaplikes gee toe dat homeopatie werk bloot deur middel van bogenoemde effekte en dat dit op hierdie manier die pasiënt werklik kan help. Indien die gebruik van homeopatie egter goedgekeur word sonder dat die pasiënt die feite agter die verhaal verstaan, is daar 'n groot gevaar dat hy belangrike medisyne mag weier ten gunste van homeopatiese middels, in gevalle waar effekte soos die plasebo-effek beperkte of geen werking het nie. 'n Oordrewe voorbeeld is 'n pasiënt wat 'n homeopatiese middel neem vir sy hoofpyn en dat die middel dan sy hoofpyn genees deur middel van die plasebo-effek en dat die pasiënt op 'n latere stadium weer 'n homeopatiese middel verkies vir 'n kwaal wat nie so vatbaar is vir die plasebo-effek nie, byvoorbeeld maniese depressie of kanker.
Alex Shaffer (akteur)
Alex Shaffer (* 1993) is 'n Amerikaanse akteur. Hy is bekend vir sy rolle in die rolprente Win Win (2011), The Lifeguard (2013), We Are Your Friends (2015), en Delinquent (2016).
.ua
.ua is die Internettopvlakdomein vir Oekraïne.
Eksterne skakels
Toppdomän
Rammulotsi
Rammulotsi is 'n Swart township, direk noord van Viljoenskroon geleë in die Noord-Vrystaat van Suid-Afrika.
Redhouse, Oos-Kaap
Redhouse is 'n klein nedersetting aan die Zwartkopsrivier in Nelson Mandelabaai net noord van Gqeberha, Suid-Afrika.
Abie Helberg
Herkoms en opleiding
Abie Helberg het reeds op skool geroepe gevoel om predikant te word, waarna hy na Potchefstroom toe is om sy driejarige B.A.-studie van 1953 tot 1955 aan die PU vir CHO te voltooi en sy vierjarige teologiese studie (Th.B.) van 1956 tot 1959 aan die Teologiese Skool van die GKSA. Tydens sy teologiese studie het hy ook 'n honneursgraad in filosofie verwerf. Hy was aktief betrokke by die studentelewe, en het twee jaar (1958–'59) in die studenteraad gedien, waarvan die laaste jaar as ondervoorsitter. Die studenteraad van 1958 het ’n staatspresident (FW de Klerk), drie ministers, sewe predikante, drie professore, drie doktore en drie uitsonderlike vroue opgelewer.
Gemeentebediening
Nadat hy afgestudeer het, het hy altesaam 10 gemeentes (vyf afsonderlik en vyf in twee kombinasies) bedien: Wolmaransstad 1960–1962, Zeerust 1962–1966, Daspoort 1966–1974, Linden 1974–1981, Meyerspark 1981–1990, Dordrecht/Jamestown/Molteno 1995–1998, Colesberg/Philipstown 1998–2000.
Breër betrokkenheid en verdere studie
Dr. Helberg was ’n tyd lank betrokke by die Gereformeerde Stigting en het van 1990 tot 1995 in die direksie daarvan gedien. Hy het in verskeie sinodale deputaatgroepe gedien, en tydens sinodes was sy bydraes altyd weldeurdag en goed begrond, aldus prof. J.H. van Wyk, wat sy lewenskets in die GKSA se Almanak vir 2011 geskryf het. "Abie was nie net 'n goeie pastor nie, maar ook 'n voortdurende student." So verwerf hy in 1969 onder leiding van prof. H.G. Stoker 'n meestersgraad in filosofie met 'n verhandeling oor die mensbeskouing van die Nederlandse filosoof C.A. van Peursen. 1n 1976 voltooi hy sy tweede meestersgraad, hierdie keer in die teologie, onder leiding van prof. J.L. Helberg, en ondersoek hy krities die standpunt van die Nederlandse teoloog B.J. 0osterhoff oor Genesis 2 en 3. Drie jaar later (1979) voltooi hy sy proefskrif in Ou Testament, ook onder prof. Helberg se leiding, en behandel hy die verhouding tussen die Here se soewereine aktiwiteit en die mens se werksaamheid in die roeping en prediking van die profete.
Prof. Van Wyk skryf: "Hierdie drie grade, voltooi in 'n tydspan van 10 jaar, getuig van groot akademiese vaardigheid. Dit val op dat Abie hom in hierdie studies telkens baie sterk binne die gereformeerde tradisie posisioneer, waar 'n hoë premie geplaas word op die gesag en die boodskap van die Bybel."
Dr. Helberg was ’n tyd lank deeltyds by die Hammanskraalse Teologiese Skool as dosent in Ou-Testamentiese vakke betrokke.
Gesinslewe
Abie Helberg is in 1960 is met Idelette Bosman getroud. Uit hul huwelik is vier kinders gebore. Die seuns is Braam, Jan-Dirk en Philip, en die dogter Ida. Idelette, ’n kleindogter van prof. J.A. du Plessis, was goed bekend met die pastorielewe. Prof. Van Wyk skryf sy het haar man "pragtig aangevul ook in haar leiding ten opsigte van die susters". Ná haar afsterwe in 1998 is dr. Helberg in 2002 met Sonia getroud. Prof. Van Wyk skryf oor sy laaste oomblikke: "Dit was 'n besondere beskikking van die Here dat sy kinders, wat tans (2011) almal in die buiteland woon, tydens sy laaste oomblikke in die Unitas-hospitaal by hom kon wees en van hom kon afskeid neem. Eintlik moet ek sê: dat hulle daar kon wees met sy nuwe begin. Want in Christus kry die dood 'n ander karakter, en is dit nie die einde nie, maar 'n nuwe begin."
Waardering
Sonder om nadere besonderhede te verstrek, skryf prof. Van Wyk: "Abie het ook die spanning en druk wat die bediening meebring, aan eie lyf ervaar, die gebrokenheid, die gevallenheid en die hartseer daarvan. Hy het by die oop graf van sy seun Jan-Dirk moes staan (1995), ook by dié van sy vrou, Idelette. Hy moes die hartseer verwerk om vir 'n tyd uit die bediening te wees, maar hy kon ook die vreugde smaak om weer na die bediening terug te keer van God."
Else Marie Hansen
Else Marie Hansen (19 Oktober 1904 – 12 Augustus 2003) was 'n Deense aktrise. Sy was bekend vir haar rolle in die rolprente Frøken Nitouche (1963), Mig og min lillebror (1967), en Me and My Kid Brother and the Smugglers (1968), en in die televisiereeks Matador (1978).
Chroom-52
Chroom-52 (chemiese notasie Cr) is 'n stabiele isotoop van chroom. Hierdie isotoop is die volopste.
.us
.us is die Internettopvlakdomein vir die Verenigde State van Amerika.
Eksterne skakels
Toppdomän
Samhain
Samhain (Iers-Gaelies: [ˈsˠəunʲ]; Skots-Gaelies: [ˈs̪ãũ.ɪɲ]; Manx-Gaelies: Sauin, [ˈsoːɪnʲ]) is die eerste fees in die tradisionele Keltiese jaarsiklus, wat oorspronklik in die nag van die elfde nuwemaan gevier word. Dit is later na die nag van die 31 Oktober tot 1 November geskuif.
Die naam is vermoedelik afgelei van die Keltiese term sam-fuin of "einde van die somer". Die Keltiese jaar het net twee jaargetye geken – 'n helder en 'n donker. Samhain het die begin van die donker halfjaar gesimboliseer – een van twee dae in die jaar waarop die oorlede voorvaders hulle lewende bloedverwante kom besoek het (die ander dag is Beltane). Om die weg vir hulle te markeer, is ligte in die vensters geplaas – 'n tradisie wat deesdae nog in vorm van die uitgeholde pampoene van Halloween voortleef). Tegelykertyd was Samhain die begin van die nuwe jaar (alhoewel hierdie stelling weens die gebrek aan outentieke oorlewerings deur sommige deskundiges bevraagteken word).
Samhain se besonderheid het in die feit gelê dat in hierdie nag sowel deur die einde van die ou jaar asook deur die begin van die donker jaargety 'n soort breuk in die tydstroom opgetree het. In hierdie nag is die wêreld van die lewendes en die wêreld van die oorledenes net deur 'n dun sluier van mekaar geskei. Die oorledenes het dus die moontlikheid gekry om hulle voormalige tuistes te besoek en is dikwels deur die lewendes met kos en drank onthaal. Die lewendes het egter al vroeg gaan slaap om nie die oorledenes te ontmoet en sodoende moontlik per ongeluk in die valse wêreld te beland nie.
Die Galliese Samhainfees
Ook die Galliese jaar het met die laaste dag van die somer – 31 Oktober – tot 'n einde gekom. Die kuddes op die weivelde is terug na hulle stalle gebring, en mense het die son gedank vir die oes, wat die oorlewing tydens die duisternis en koue van die winter moontlik gemaak het.
Volgens die Galliese geloof het die geeste van oorledenes op hierdie laaste dag van die jaar 'n besoek aan hulle lewende verwante gebring, terwyl die God van die Doderyk op die dag van Samhain die siele van alle mense saamgeneem het, wat gedurende die jaar oorlede was. Op 31 Oktober het hy hulle lot aan hulle geopenbaar.
Die nag van 31 Oktober tot 1 November was die begin van Samhain, wat sowat 2 500 jaar gelede die belangrikste feesdag van die Galliese kalender was. Tydens hierdie eerste nag van die nuwe jaar het mense besondere rituele uitgevoer, wat hulle van 'n voorspoedige nuwe jaar sou verseker.
Saans het die Galliërs die vuur van hulle vuurplekke uitgedoof. Daarna het hulle snags byeengekom en in 'n kring gestaan, terwyl die druïde die heilige vuur op die altaar feestelik geblus het. Met droë takke van die heilige eikeboom, wat aaneengewryf is, het die druïde vervolgens 'n nuwe vuur ter ere van die songod ontsteek. Hierdie vuur het daarnaas ook bose geeste afgeskrik.
Elke gesinshoof het van die gloeiende houtkole ontvang om sy eie vuur in die vuurplek opnuut te ontsteek, en hierdie heilige vuur het gewoonlik tot by die volgende herfs gebrand en huis en haard dwarsdeur die jaar beskerm.
Samhain in die Christelike tydperk
Die Katolieke kerk het die fees Allerheilige na 1 November geskuif – sommige mense beweer dat die geestelikes sodoende die ou heidense rites wou terugdring. Dit is egter 'n onbewese aanname as 'n mens besef dat die Keltiese tradisies van Samhain in Italië – die eerste land waar Allerheilige as 'n Christelike feesdag ingevoer is – in dié tyd helemaal onbekend was.
Moontlik het die Ierse en Skotse monnike, wat as sendelinge dwarsoor Europa die Christelike geloof bevorder het, 'n groot rol by die keuse van die datum 1 November gespeel. Die Keltiese tradisie van Samhain was in Ierland en Skotland immers ook ná die kerstening van die plaaslike bevolking nog lewendig en sou met die Christelike feesdag bestry kon word.
Hendrik Venter
Ds. Hendrik Bernardus Venter (distrik Burgersdorp, Kaapkolonie, 11 Februarie 1847 – plaas Rosslyn, distrik Barkly-Oos, datum onbekend) was van 1880 tot 1887 die eerste predikant van die Gereformeerde kerk Barkly-Oos, waarna hy uit die amp bedank het.
duimnael|links|270px|Ds. Venter, sy vrou, Margaretha Johanna Maria (gebore Lessing), en hul dogter, Fransina Margaretha.
Hendrik Bernardus Venter, gebore presies 12 jaar voor die stigting van die Gereformeerde Kerk op 11 Februarie 1859 te Rustenburg, was ’n seun van Hendrik Stephanus Venter en Levina Catharina Kruger. Sy geboorteplek word aangedui as die distrik Burgersdorp, maar destyds het Albert (soos die distrik bekendstaan) ’n veel groter gebied as tans beslaan, wat beteken sy ouers se plaas kon in die latere distrik Barkly-Oos gewees het. Met die stigting van Barkly-Oos se Gereformeerde gemeente in 1871 was Venter onderwyser op die plaas Strydfontein aan huis van H.G.L. Kruger. In 1872 is hy ingeskryf as student aan die Teologiese Skool Burgersdorp, want pas drie jaar vantevore gestig is. In 1880 het hy sy eerste enigste beroep aangeneem, dié na Barkly-Oos. Intussen is getroud met Margaretha Johanna Maria Lessing. Hul dogter (blykbaar enigste kind), Fransina Margaretha, is op 10 Oktober 1883 gebore, op pres. Paul Kruger, ’n Gereformeerde ook geboortig uit Noordoos-Kaapland, se 58ste verjaardag.
Die tydperk van ds. Venter se bediening in Barkly-Oos was vrugbaar in die opsig dat die gemeente steeds gegroei het en gedurende die sewe jaar 'n nuwe kerkgebou sowel as 'n nuwe pastorie opgerig is. Maar nadat op 16 Augustus 1887 'n klagskrif teen hom voor die kerkraad gelê is, het hy op 25 Augustus 1887 sy bedanking as herder en leraar by die kerkraad ingedien. In die brief waarin hy sy ontslag as predikant aanvra, voer hy die volgende redes daarvoor aan (uit die Nederlands vertaal): "Die redes wat my hiertoe beweeg, is die liefde wat ek vir die Gereformeerde Kerk het en daar ek merk dat ek nie aan almal voldoening gee nie en ek liewer terugtree tot bewaring van die gemeente. Terwyl ek verder verklaar dat ek tot die besluit gekom het onder biddende opsien tot die Groot Herder en vertrou dat u my en die myne steeds sal gedenk".
Omdat daar destyds 'n nypende tekort aan opgeleide onderwysers was, het hy daarna tot die onderwys teruggekeer en baie jare lank skoolgehou in die distrik van Barkly-Oos op Rosslyn, die plaas van sy swaer, waar hy ook oorlede en begrawe is.
Lon McCallister
Lon McCallister (17 April 1923 – 11 Junie 2005) was 'n Amerikaanse akteur. Hy was bekend vir sy rolle in die rolprente The Red House (1947), ''Scudda Hoo! Scudda Hay! (1948), The Big Cat (1949), en The Boy from Indiana'' (1950).
Maokeng
Maokeng is 'n groep Swart woonbuurte, direk wes van Kroonstad geleë in die Noord-Vrystaat van Suid-Afrika.
Belfast-hawe
Belfast-hawe (Engels: Belfast Harbour of Port of Belfast) is 'n belangrike seehawe in Belfast, Noord-Ierland wat die Noord-Ierse ekonomie en in 'n toenemende mate ook dié van die Republiek Ierland bedien. Met jaarliks byna 1,4 miljoen passasiers, meer as 120 000 houers wat hanteer word en 'n halfmiljoen vrageenhede is dit die tweede grootste hawe in Ierland.
Belfast-hawe is Ierland se leidende seehawe vir grootmaat-droëvrag (4,6 miljoen ton in 2012) en speel 'n oorheersende rol ten opsigte van invoere soos graan, veevoer, steenkool, kunsmis en sement. Meer as 95 persent van Noord-Ierland se ruolie en olieprodukte word eweneens deur die hawe hanteer.
Studio Babelsberg
Studio Babelsberg in die Potsdamse stadsdeel Babelsberg is die oudste groot rolprentateljee ter wêreld en die grootste rolprentateljee in Duitsland. Sedert 1912 het 'n groot aantal bekende rolprentmakers hul prente in Babelsberg vervaardig, waaronder hoogs invloedryke werke soos Metropolis en Der Blaue Engel (waarin Marlene Dietrich die hoofrol vertolk het).
Studio Babelsberg, wat as die bakermat van die Duitse rolprentbedryf beskou word, bied 'n verskeidenheid dienste vir Duitse en internasionale rolprentmakers aan en is tans die belangrikste ateljee vir rolprent- en televisieproduksies in Europa.
Eksterne skakels
Media
Erik Hansen (akteur)
Erik Hansen (28 November 1913 – 8 September 2003) was 'n Deense akteur, skrywer, en vervaardiger. Hy was bekend vir sy rol in die rolprent Heart and Souls (1993).
Lys van administratiewe streke van Italië
Hierdie is 'n lys van administratiewe streke van Italië.
Italië is onderverdeel in twintig administratiewe streke (Italiaans: regione). Hierdie streke is op hulle beurt in 'n groot aantal provinsies verdeel.
Administratiewe streke
Die streke van Italië is soos volg:
Vyf streke het 'n outonome status:
20ste Oscar-toekenningsaand
Die 20ste Oscar-toekenningsaand is op 20 Maart 1948 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1947. Geen prent het meer as drie benoemings gekry nie – dit was die laaste keer dat dit sou gebeur tot met die 78ste Oscar-toekenningsaand in 2006.
Die verrassende wenner vir beste aktrise was Loretta Young vir The Farmer's Daughter, ondanks die feit dat Rosalind Russell ernstig voorbrand gemaak het vir haar toneelspel in Mourning Becomes Electra.
James Baskett het ’n spesiale Oscar ontvang vir sy rol as Uncle Remus in Song of the South, en daarom is hy nie benoem vir beste akteur nie. Burgerregte-organisasies was egter ontevrede oor sy "onvleiende" uitbeelding van swart Amerikaners.
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Michelle Horn
Michelle Horn (gebore 28 Februarie 1987) is 'n Amerikaanse aktrise. Sy is bekend vir haar rolle in die rolprente Hostage (2005) en Loving Annabelle (2006), en in die televisiereekse Star Trek: Deep Space Nine (1993) en Strong Medicine (2000).
.uz
.uz is die Internettopvlakdomein vir Oesbekistan.
Eksterne skakels
Toppdomän
Nafessa Williams
Nafessa Williams (gebore 4 Desember 1989) is 'n Amerikaanse aktrise. Sy is bekend vir haar rolle in die rolprent Restored Me (2016) en in die televisiereekse Code Black (2015), Twin Peaks (2017), en Black Lightning (2018).
Grafiet
Grafiet is mineraal. Dit bestaan uit koolstof en is die mees stabiele allotroop van hierdie element. Grafiet word in grafitiese skis op aarde aangetref en dit is ook in meteoriete en maanstene gevind.
Struktuur
Dit het 'n gelaagde heksagonale struktuur. Die lae bestaan uit seshoekige koolstofringe, wat se chemiese binding vergelyk kan word met molekulêre verbindings soos benseen of naftaleen. Die binding in die lae is sterk. Die lae is gewoonlik gestapel as -A-B-A-B-. Dit is die 2H-grafietstruktuur wat die argetipe is van die strukturbericht-klassifikasie se A9-struktuur. Daar word nogtans ook 'n romboëbriese weergawe aangetref wat 'n -A-B-C-A-B-C- volgorde het. Sy eenheidsel is groter: a = 2.456 Å, c = 10.044 Å, ruimtegroep Rm. Hierdie fase word 3R-grafiet genoem. Die binding tussen die lae is hoofsaaklik dispersiekragte (vanderwaalskragte) en is swakker. Hierdeur kan die lae maklik oor mekaar skuif. Grafiet word dan ook soms as smeermiddel aangewend.
Grafiet is 'n halfmetaal en het taamlik goeie elektriese geleiding.
Victoria Woodhull
Victoria Claflin Woodhull, later Victoria Woodhull Martin (23 September 1838 – 9 Junie 1927) was 'n Amerikaanse aktivis en politikus. Sy was die eerste vrou om as Amerikaanse presidentskandidaat te staan. Sy was ook die eerste vrou wat 'n komitee van die Amerikaanse Kongres toegespreek het.
Woodhull is in 1872 deur die "Equal Rights"-party genomineer om teen die Republikeinse presidentskandidaat, Ulysses S. Grant, te staan. Dit was nog voordat vroue stemreg in Amerika gehad het.
Woodhull het net drie jaar skoolgegaan. Sy en haar suster het uiteindelik as suksesvolle makelaars op Wallstraat gewerk. Hulle was ook van die eerste vroue om 'n koerant te begin, die Woodhull & Claflin's Weekly, wat in 1870 met publikasie begin het.
Die Victoria Woodhull-gedenkkloktoring in Granville, Ohio, is ter ere van haar opgerig.
Vlag van Tunisië
Die nasionale vlag van Tunisië is in 1835 en weer op 20 Maart 1956 amptelik in gebruik geneem. Die vlag vertoon ’n enkele rooi baan met ’n wit skyf in die middel van die vlag waarop ’n rooi ster en sekelmaan is.
Simboliek
Vir die Tunisiese ambassade in Frankryk stel rooi die bloed van die martelare voor wat gesterf het in die Turkse verowering van Tunisië in 1574. 'n Ander interpretasie is dat die “rooi Beiliese vlag lig regdeur die Moslemwêreld versprei het”. Die wit simboliseer vrede terwyl die vyfpuntige ster en sekelmaan die Vyf Pilare van die Islam en die eenheid van alle Moslems afsonderlik verteenwoordig.
Volgens Ludvík Mucha, skrywer van Webster’s Concise Encyclopedia of Flags & Coats of Arms, stel die wit skyf in die middel van die vlag die son voor. Die rooi vyfpuntige ster en sekelmaan, twee antieke simbole van Islam, was op die Ottomaanse vlag gebruik en het sedertdien op die vlae van baie Islamitiese lande verskyn. Die sekelmaan is, van die oogpunt van ’n Arabiese toeskouer, veronderstel om goeie geluk te bring. Die rooi is ’n simbool van verset teen Turkse oorheersing. Whitney Smith stel dit dat die sekelmaan aanvanklik geblasoeneer is op vaandels en geboue van die Puniese staat, Kartago, wat geleë is in die huidige Tunisië. Sedert dit op die Ottomaanse vlag verskyn het, is dit grootliks aangeneem deur Moslemlande en het dit bekendheid begin verwerf as simbole van Islam alhoewel dit waarskynlik kulturele simbole is.
Ontwerp
Die Tunisiese vlag is gedefinieer in Artikel 4 van die grondwet van 1 Junie 1959 onder hierdie terme: “Die vlag van die Republiek Tunisië is rooi, dit het, onder omstandighede soos deur die wet voorgeskryf, in die middel, ’n wit skyf wat ’n vyfpuntige ster omsingel deur ’n rooi sekelmaan.”
Die organiese wet No. 99-56 van 30 Junie 1999, aanvaar op 3 Julie deur die Kamer van Afgevaardigdes, het die Tunisiese vlag vir die eerste keer in die wet geformaliseer deur Artikel 4 van die grondwet op te klaar. Die vlag is in die vorm van ’n rooi reghoek met ’n wydte gelyk aan twee derdes van die lengte. In die middel van die vlag is ’n wit skyf waarvan die deursnee gelyk is aan een derde van die lengte van die reghoek en waarvan die middelpunt op die kruising van die middelloodlyne van die reghoek is. ’n Rooi vyfpuntige ster is regs op die skyf waarvan die middelpunt een dertigste van die lengte van die vlag, van die middelpunt van die skyf af moet wees.
Bo-aan die vlag van die President van die Republiek staan die woorde “vir die nasie” (: للوطن) in goud. Die drie rante van die vlag wat nie teen die vlagpaal is nie, het ’n geel soom en rooi lint met ’n goue soom op die regter vertikale kant en ’n wit skyf met die ster en sekelmaan naby die soom, word tot die vlagpaal toegevoeg bo die vlag.
Artikel 4 van die 1959-grondwet spesifiseer die teenwoordigheid van ’n tegniese dossier waarin ’n model van die vlag is, ’n aanduiding hoe om dit te teken (wat die korrekte mates insluit) en tegniese spesifikasies van die kleur.
Kleure
Die kleurskema word hieronder gelys:
Canon EOS 350D
Die Canon EOS 350D (ook bekend as die Canon EOS Digital Rebel XT in Noord-Amerika en die Canon EOS Kiss Digital N in Japan) is 'n 8.0-megapieksel intreevlak digitale enkellensreflekskamera wat deur Canon vervaardig is. Die model is aanvanklik in Februarie 2005 aangekondig. As deel van die EOS-reeks, was dit die opvolger van die EOS 300D, en die voorganger van die EOS 400D (of Digital Rebel XTi), wat in Augustus 2006 vrygestel is.
Besonderhede
Die 350D is 'n opgegradeerde weergawe van die Canon EOS 300D, en was die eerste digitale SLR wat minder as VS$ 1000 gekos het in 2003. Die kamera het 'n 8-megapieksel sensor (3456 × 2304) grootte 22,2 mm × 14.8 mm. Dit is moontlik om "RAW"-beelde deurlopend te skiet tot 5 teen maksimum resolusie. Die kamera het sewe outofokuspunte.
Daar is 'n paar verskille tussen die 350D en die 300D. Heelparty van die funksies wat deur Canon in die 300D weggelaat of ontkoppel is, is teruggevoeg in hierdie kamera. Bykomend tot hierdie ontslote funksies is daar ook 'n aantal verbeterings. Sommige van die belangrikste opgraderings sluit in:
Die Canon EOS 350D kom met "Digital Photo Professional" wat die gebruiker in staat stel om JPEG- of TIFF-lêers vanuit RAW-lêers te skep. Dit was voorheen slegs beskikbaar met Canon se professionele kameras. Wanneer die rou data gestoor word, gebruik die kamera 'n verlieslose kompressie-algoritme, en nie beelddata soos witbalans nie.
Produksie van die 350D is in 2005 gestaak.
Probleme
Canon het verenigbaarheidsprobleme met die Lexar Professionele 80x-spoed CompactFlash (CF)-geheuekaart ondervind, wat gelei het tot óf 'n totale beeldverlies, óf die kamera wat gevries het. In die gevalle waar die kamera gevries het, kon die beelde nog opgespoor word met behulp van 'n eksterne VGL-kaartleser.
Die kamera sal die teenwoordigheid van 'n warmskoenbeskermer interpreteer as die teenwoordigheid van 'n hulpflitslig en sodoende die aanskakel van die ingeboude opwipflits verhoed. Die verwydering van die warmskoenbeskermer sal die ingeboude flits weer in werking stel. 'n Mikroskakelaar in die warmskoen bespeur die teenwoordigheid van die flits.
Wanneer derdepartylense gebruik word, veral ouer Sigmalense, kan daar 'n verenigbaarheidsprobleem wees. Volgens gebruikers se verslae word "Err99" foute vertoon wanneer hulle sulke lense probeer gebruik. Die probleem is meer uitgesproke wanneer 'n ouer lens gebruik word wat nie die funksie van 'n HSM fokusdrywer het nie. 'n Ander oorsaak van Err99 boodskappe betrek EF-S 18-55 lense (die oorspronklike toerustinglens vir die 350D en 20D) wat foutief is; die aankoop van gebruikte EF-S 18-55 lense op die grysmark en internetveilings dra natuurlik ook 'n risikofaktor.
Milleriet
Milleriet is 'n mineraal genoem na die Engelse mineraloog William Hallowes Miller (1801-1880). Dit is 'n nikkelsulfied en het die formule.
Struktuur
Milleriet se struktuur is die argetipe van die strukturbericht-klassifikasie se B13-struktuur. Nikkel-atome is omring deur vyf swawelatome in 'n vierkante piramide. Die nikkelatome kom in trosse van drie atome voor, wat se afstande kort genoeg is dat daar metaal-metaal-bindings moet wees.
Elektroniese eienskappe
Milleriet is die stabiele allotroop onder 600K. Dit ondergaan 'n oorgang na 'n heksagonale α-fase wat ander elektriese en magnetiese eienskappe besit. Milleriet is 'n metallieke geleier. Die valensieband het 'n sterk kovalent-gemengde karakter tussen die Ni 3d en S 3p golffunksies. Die oorgangstemperatuur is baie van die druk afhanklik.
Grysknorder
Die Grysknorder (Pomadasys furcatum) is 'n vis wat aan die ooskus van Suid-Afrika voorkom, noordwaarts vanaf Durban. In Engels staan dit bekend as die Grey grunter.
Voorkoms
Die vis word tot 50 cm lank en weeg nie meer as 1 kg nie. Die vis is silwer met 6 - 7 donker strepe op die sye. Die stert en die snoet is kort.
Habitat en gewoontes
Die grysknorder eet klein krappies, garnale en seewurms. Dit verkies vlakker water en leef saam in klein skole op sanderige gedeeltes tussen riwwe. Dit is volop in die St. Luciameer.
Casparus Barlaeus
Casparus Barlaeus (Antwerpen, 12 Februarie 1584 - Amsterdam, 14 Januarie 1648) was 'n beduidende Nederlandse humanis, skrywer, teoloog, historikus en digter. Hy latiniseer sy Nederlandse naam Caspar van Baerle in "Casparus Barlaeus".
Caspar van Baerle was die seun van Caspar van Baerle (griffier en later rektor van die Latynse skool in Zaltbommel) en Cornelia Eerdewijns. Hy het in teologie gestudeer aan die Universiteit van Leiden en geneeskunde aan die Universiteit van Caen. In 1641 word hy professor in filosofie in Amsterdam. Sy latynse digkuns is hoog aangeslaan. Hy was 'n groot bewonderaar van Johan Maurits, wie se biografie hy geskryf het en hy het met onder meer Descartes gekorrespondeer.